**Հ Ի Մ Ն Ա Վ Ո Ր ՈՒ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶՊԵՏԱՐԱՆԻՆ ԳՈՒՄԱՐ ՀԱՏԿԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ԴԵԿՏԵՄԲԵՐԻ 24-Ի N 1555-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1. Անհրաժեշտությունը**

Նախագծի ընդունումը պայմանավորված է ՀՀ Շիրակի մարզի Իսահակյան համայնքի Իսահակյանի միջնակարգ դպրոց ՊՈԱԿ-ի շենքի հրդեհված տանիքի վերականգնման անհրաժեշտությամբ:

**2. Ընթացիկ իրավիճակը և խնդիրները**

Ս/թ հունվարի 31-ին ՀՀ Շիրակի մարզի Իսահակյանի համայնքի 1970-ական թվականներին կառուցված երկհարկանի դպրոցի տանիքում բռնկված հրդեհի հետևանքով այրվել է շենքի տանիքի զգալի հատվածը: Իսկ հրդեհաշիջման աշխատանքների, ինչպես նաև հետագայում ձնհալքի և անձրևների հետևանքով շարքից դուրս է եկել 2-րդ հարկի մի հատվածի ներքին հարդարումը: Բռնկված հրդեհի հետևանքով ամբողջությամբ այրվել է 300 քառ.մ տանիք, իսկ շուրջ 400քառ.մ մակերեսով կանգուն մնացած տանիքի փայտյա կոնստրուկցիաները ծխահարված և կիսաայրված վիճակում են: Կանգուն մնացած կտուրի փայտյա կոնստրուկցիաները և դեֆորմացված թիթեղյա ծածկույթը դարձել են հետագա շահագործման համար ոչ պիտանի:

**3. Կարգավորման նպատակը**

Հաշվի առնելով առաջիկա եղանակային պայմանները և շենքը հետագա քայքայումից զերծ պահելու հանգամանքը, անհրաժեշտություն է առաջացել ՀՀ կառավարության պահուստային ֆոնդից տրամադրել 18,800.0 հազար դրամ գումար՝ դպրոցի այդ հատվածի /շուրջ 700 քառ.մ մակերեսով/ նոր տանիքի կառուցման, շենքի ներսում շարքից դուրս եկած հարդարման և այրված արտաքին մալուխային գծի վերանորոգման աշխատանքների համար:

**5. Նախագծի մշակման գործընթացում ներգրավված ինստիտուտները և անձիք**

ՀՀ տարածքային կառավարման և զարգացման նախարարություն և ՀՀ Շիրակի մարզպետարան:

**6. Ակնկալվող արդյունքը**

ՀՀ Շիրակի մարզի Իսահակյան համայնքի Իսահակյանի միջնակարգ դպրոց ՊՈԱԿ-ի շենքի հրդեհված տանիքի վերականգնումն, ինչը հնարավորություն կտա շարունակել դպրոցի բնականոն աշխատանքները:

**Տ Ե Ղ Ե Կ Ա Ն Ք**

**Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

«Հայաստանի Հանրապետության Շիրակի մարզպետարանին գումար հատկացնելու և Հայաստանի Հանրապետության կառավարության 2015 թվականի դեկտեմբերի 24-ի N 1555-Ն որոշման մեջ լրացումներկատարելու մասին» Հայաստանի Հանրապետության կառավարության որոշման նախագծի ընդունման առնչությամբ այլ իրավական ակտերում փոփոխություններ և /կամ լրացումներ կատարելու անհրաժեշտություն չկա:

**Տ Ե Ղ Ե Կ Ա Ն Ք**

**Իրավական ակտն ընդունելու կապակցությամբ պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

«Հայաստանի Հանրապետության Շիրակի մարզպետարանին գումար հատկացնելու և Հայաստանի Հանրապետության կառավարության 2015 թվականի դեկտեմբերի 24-ի N 1555-Ն որոշման մեջ լրացումներկատարելու մասին» Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների էական ավելացումներ կամ նվազեցումներ չեն սպասվում: